“ศบค.” พบผู้ติดเชื้อโควิดใหม่ 71 รายใน 5 จังหวัดภาคกลาง จากตปท.อีก 22 ป่วยสะสม 25,692 คน
"ศบค." พบผู้ติดเชื้อโควิดใหม่ 71 รายใน 5 จังหวัดภาคกลาง ตปท.อีก 22 รวมป่วยสะสม 25,692 คน
"ศบค." พบผู้ติดเชื้อโควิดใหม่ 71 รายใน 5 จังหวัดภาคกลาง ตปท.อีก 22 รวมป่วยสะสม 25,692 คน
24 ก.พ. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (24 ก.พ.64) ระบุพบผู้ป่วยยืนยันติดเชื้อรายใหม่ 93 ราย เป็นผู้ติดเชื้อในประเทศ 71 ราย ซึ่งมาจากระบบเฝ้าระวังและระบบบริการฯ 59 ราย คัดกรองเชิงรุก 12 ราย ใน 5 จังหวัด ประกอบด้วย สมุทรสาคร , ปทุมธานี , กรุงเทพมหานคร (กทม.) , นนทบุรี และพระนครศรีอยุธยา และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 22 ราย
ทั้งนี้ จำนวนผู้ป่วยยืนยันสะสมในประเทศล่าสุดเพิ่มขึ้นเป็น 25,692 ราย แบ่งเป็นผู้ป่วยที่ติดเชื้อภายในประเทศ 22,956 ราย ตรวจคัดกรองเชิงรุก 14,460 ราย และผู้เดินทางมาจากต่างประเทศ 2,736 ราย เข้าสถานที่กักกันที่รัฐจัดให้ 2,126 ราย รักษาหายป่วยเพิ่ม 96 ราย รักษาหายแล้วรวม 24,542 ราย ยังรักษาอยู่ 1,067 ราย ไม่มีรายงานผู้เสียชีวิต ยอดผู้เสียชีวิตสะสมคงที่ 83 ราย

